CELEX: 32020D0243
Language: hu
Date: 2020-02-13 00:00:00
Title: A Tanács (EU) 2020/243 Határozata (2020. február 13.) az Európai Unió nevében a vándorló, vadon élő állatfajok védelméről szóló egyezmény részes felei konferenciájának tizenharmadik ülésén a részes felektől származó, az egyezmény függelékeinek módosítására irányuló javaslatok tekintetében képviselendő álláspontról és egy, az egyezményhez kapcsolódóan bejelentett fenntartás visszavonásáról

25.2.2020   
               
               
                  HU
               
               
                  Az Európai Unió Hivatalos Lapja
               
               
                  L 53/1
               
            
         A TANÁCS (EU) 2020/243 HATÁROZATA
         (2020. február 13.)
         az Európai Unió nevében a vándorló, vadon élő állatfajok védelméről szóló egyezmény részes felei konferenciájának tizenharmadik ülésén a részes felektől származó, az egyezmény függelékeinek módosítására irányuló javaslatok tekintetében képviselendő álláspontról és egy, az egyezményhez kapcsolódóan bejelentett fenntartás visszavonásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 192. cikke (1) bekezdésére, összefüggésben 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     A vándorló, vadon élő állatfajok védelméről szóló egyezményt (a továbbiakban: egyezmény) az Unió a 82/461/EGK tanácsi határozattal (1) kötötte meg, és az 1983. november 1-jén lépett hatályba.
                  
               
                     (2)
                  
                  
                     Az egyezmény XI. cikke értelmében az egyezményben részes felek konferenciája (a továbbiakban: a részes felek konferenciája) határozatokat fogadhat el az egyezmény függelékeinek módosításáról.
                  
               
                     (3)
                  
                  
                     A 2020. február 15. és 22. között megrendezésre kerülő tizenharmadik ülésén a részes felek konferenciája határozatokat tervez elfogadni az egyezmény függelékeinek módosításáról.
                  
               
                     (4)
                  
                  
                     Helyénvaló meghatározni az Unió nevében a részes felek konferenciáján képviselendő álláspontot, mivel az egyezmény függelékeinek módosításáról szóló határozatok kötelező érvényűek lesznek az Unióra nézve.
                  
               
                     (5)
                  
                  
                     Az Unió javaslatokat nyújtott be a Tetrax tetrax fajnak az egyezmény I. függelékébe, valamint a Galeorhinus galeus, a Tetrax tetrax és a Sphyrna zygaena fajoknak az egyezmény II. függelékébe történő felvételére vonatkozóan. E javasolt módosítások nem tennék szükségessé az uniós jog módosítását.
                  
               
                     (6)
                  
                  
                     Az egyezmény más részes felei az Elephas maximus indicus-nak, a Panthera onca-nak, az Ardeotis nigriceps-nek, a Houbaropsis bengalensis bengalensis-nek, a Diomedea antipodensis-nek és a Carcharhinus longimanus-nak az egyezmény I. függelékébe való felvételére, valamint a Panthera onca-nak, az Ovis vignei-nek és a Sphyrna zygaena-nak (Brazília, Uruguay és Argentína kizárólagos gazdasági övezeteiben és a szomszédos nemzetközi vizekben élő regionális populációjának) az egyezmény II. függelékébe való felvételére vonatkozóan nyújtottak be javaslatokat.
                  
               
                     (7)
                  
                  
                     Az Uniónak a Sphyrna zygaena globális populációjának az egyezmény II. függelékébe történő felvételére vonatkozó saját javaslatát kell támogatnia, előnyben részesítve azt az egyezmény egy másik részes fele által benyújtott javaslattal szemben, amely csak a Brazília, Uruguay és Argentína kizárólagos gazdasági övezeteiben és a szomszédos nemzetközi vizekben élő regionális populáció felvételére irányul.
                  
               
                     (8)
                  
                  
                     Az Uniónak támogatnia kell minden egyéb javaslatot, mivel azok tudományosan megalapozottak, összhangban vannak az Uniónak a biológiai sokféleségről szóló ENSZ-egyezmény 5. cikke szerinti, a biológiai sokféleség védelmére irányuló nemzetközi együttműködés iránti kötelezettségvállalásával, valamint összhangban vannak az említett egyezmény részes feleinek konferenciáján meghozott határozatokkal.
                  
               
                     (9)
                  
                  
                     Az Elephas maximus indicus, az Ardeotis nigriceps és a Houbaropsis bengalensis bengalensis fajok esetében elterjedési terület szerinti államként egyetlen uniós ország sem érintett, ezért e fajoknak az egyezmény I. függelékébe történő felvétele nem tenné szükségessé az uniós jog módosítását.
                  
               
                     (10)
                  
                  
                     Az Ovis vignei esetében elterjedési terület szerinti államként egyetlen uniós ország sem érintett, ezért e faj felvétele az egyezmény II. függelékébe nem tenné szükségessé az uniós jog módosítását.
                  
               
                     (11)
                  
                  
                     A Panthera onca faj az Unióban csak Francia Guyanában fordul elő, amely nem tartozik a 92/43/EGK tanácsi irányelv (2) hatálya alá, mivel az csak a tagállamoknak a Szerződés hatálya alá tartozó európai területére vonatkozik. A Francia Guyanában élő fajok – köztük a Panthera onca – védelmét nemzeti jogszabályok biztosítják. E fajnak az egyezmény I. függelékébe történő felvétele ezért nem tenné szükségessé az uniós jog módosítását.
                  
               
                     (12)
                  
                  
                     A Diomedea antipodensis madárfaj nem fordul elő az Unióban. Az Unió közös halászati politikája és a halászatnak az illetékes regionális halászati gazdálkodási szervezetek általi szabályozása megfelelő eszközöket kínál az Unió számára ahhoz, hogy hozzájáruljon e faj védelmének biztosításához. E fajnak az egyezmény I. függelékébe történő felvétele ezért nem tenné szükségessé az uniós jog módosítását.
                  
               
                     (13)
                  
                  
                     Az Unió közös halászati politikája és a halászatnak az illetékes regionális halászati gazdálkodási szervezetek általi szabályozása megfelelő eszközöket kínál az Unió számára ahhoz, hogy hozzájáruljon a Carcharhinus longimanus halfaj védelmének biztosításához. Emellett e faj halászata és fedélzeten tartása az (EU) 2019/124 tanácsi rendelet (3) értelmében tilos. E fajnak az egyezmény I. függelékébe történő felvétele ezért nem tenné szükségessé az uniós jog módosítását.
                  
               
                     (14)
                  
                  
                     Az egyezmény I. függelékébe felvett Cetorhinus maximus faj halászata és fedélzeten tartása az (EU) 2019/124 rendelet értelmében tilos, e faj függelékbeli felvételére vonatkozóan azonban az Unió jelenleg fenntartással él. E fenntartás visszavonása ezért nem tenné szükségessé az uniós jog módosítását.
                  
               ELFOGADTA EZT A HATÁROZATOT:
         
            1. cikk
            A részes felek konferenciájának tizenharmadik találkozóján az Unió nevében képviselendő álláspont a következő:
            
                        a)
                     
                     
                        támogatni kell az alábbi fajoknak az egyezmény I. függelékébe történő felvételét:
                        
                                    —
                                 
                                 
                                    
                                       Tetrax tetrax,
                                 
                              
                                    —
                                 
                                 
                                    
                                       Elephas maximus indicus,
                                 
                              
                                    —
                                 
                                 
                                    
                                       Panthera onca,
                                 
                              
                                    —
                                 
                                 
                                    
                                       Ardeotis nigriceps,
                                 
                              
                                    —
                                 
                                 
                                    
                                       Houbaropsis bengalensis bengalensis,
                                 
                              
                                    —
                                 
                                 
                                    
                                       Diomedea antipodensis,
                                 
                              
                                    —
                                 
                                 
                                    
                                       Carcharhinus longimanus;
                                 
                              
                  
                        b)
                     
                     
                        támogatni kell az alábbi fajoknak az egyezmény II. függelékébe történő felvételét:
                        
                                    —
                                 
                                 
                                    
                                       Tetrax tetrax,
                                    
                                 
                              
                                    —
                                 
                                 
                                    
                                       Galeorhinus galeus,
                                 
                              
                                    —
                                 
                                 
                                    
                                       Sphyrna zygaena (globális állomány),
                                 
                              
                                    —
                                 
                                 
                                    
                                       Panthera onca,
                                 
                              
                                    —
                                 
                                 
                                    
                                       Ovis vignei.
                                 
                              
                  
         
            2. cikk
            A Bizottság az Unió nevében tájékoztatja az egyezmény letéteményesét a Cetorhinus maximus-nak az egyezmény I. függelékébe való felvételére vonatkozó fenntartásának visszavonásáról.
         
         
            3. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. február 13-án.
            
               
                  a Tanács részéről
               
               
                  az elnök
               
               A. METELKO-ZGOMBIĆ
            
         
         
            (1)  A Tanács 82/461/EGK határozata (1982. június 24.) a vándorló, vadon élő állatfajok védelméről szóló egyezmény megkötéséről (HL L 210., 1982.7.19., 10. o.).
         
            (2)  A Tanács 92/43/EGK irányelve (1992. május 21.) a természetes élőhelyek, valamint a vadon élő állatok és növények védelméről (HL L 206., 1992.7.22., 7. o.).
         
            (3)  A Tanács (EU) 2019/124 rendelete (2019. január 30.) egyes halállományok és halállománycsoportok tekintetében az uniós vizeken, valamint az uniós halászhajók tekintetében egyes nem uniós vizeken alkalmazandó halászati lehetőségeknek a 2019. évre történő meghatározásáról (HL L 29., 2019.1.31., 1. o.).